**GWAHODDIAD I GYFLWYNO TENDR**

**#WENatTen: Tachwedd 2021**

1. **Gwybodaeth am** [RhCM Cymru](https://wenwales.org.uk/):

Ein gweledigaeth yw Cymru heb wahaniaethu ar sail rhyw. Cymru lle mae gan fenywod a dynion awdurdod a chyfle cyfartal i lunio’r gymdeithas a’u bywydau eu hunain. Rydym yn sefydliad [aelodaeth](https://wenwales.org.uk/join-us/) a gafodd ei ffurfio yn 2011 ac sy’n cyrraedd dros 34k o bobl.

1. **Beth yw’r prosiect a pham mae ei angen?**

Ddydd Mawrth, 16 Tachwedd 2021, bydd deng mlynedd wedi mynd heibio ers i RhCM Cymru ddod yn ‘gorfforedig’ fel sefydliad. Rydym am ddathlu’r pen-blwydd a phopeth rydym wedi’i gyflawni mewn partneriaeth â’n haelodau gwych, gan edrych ymlaen at y deng mlynedd nesaf. O 16 Tachwedd, byddwn yn dechrau dathliad 10 niwrnod ac ymgyrch ariannu ar draws ein holl sianeli gyda #WENatTen.

1. **Amcanion y prosiect:**
* Dathlu ein dengmlwyddiant
* Defnyddio’r pen-blwydd fel cyfle i godi arian
* Defnyddio’r pen-blwydd i ehangu ein sail aelodaeth
1. **Canlyniadau’r prosiect**
* Codi o leiaf £10k
* Cyrraedd 10k o bobl
1. **Y gwaith mae angen ei wneud**

**Mae angen codwr arian profiadol arnom i wneud y canlynol:**

* Creu’r Achos ar gyfer Cymorth ar gyfer y gwaith hwn
* Mireinio a therfynu’r cynlluniau a’r syniadau y mae RhCM eisoes wedi’u creu, gan gynnwys o leiaf:
	+ 1 partneriaeth fasnachol gyda busnes
	+ 1 partneriaeth gyda sefydliad
	+ Ffurfio a gweithredu deg ffordd i gefnogi #WENatTen, gan gynnwys cyfleoedd codi arian
* Creu amserlen ar gyfer cyflawni’r cynlluniau
* Arwain cyflawniad a gweithrediad y cynlluniau, gyda chefnogaeth RhCM
* Gwerthuso llwyddiant

**Cyllideb o oddeutu:** £5k ar gyfer eich amser i gyflawni’r cynlluniau

1. **Gyda phwy y byddwch yn gweithio?**

Byddwch yn gweithio gyda’n tîm cyfeillgar yn RhCM:

* Bydd Cyfarwyddwr RhCM yn gyfrifol am y gwaith yn gyffredinol. Bydd yn eich cefnogi wrth ddatblygu’r Achos am Gymorth, y syniadau a chysylltu â’n rhwydweithiau estynedig yn RhCM
* Byddwch hefyd yn ymgysylltu’n agos â’n Swyddog Cyfathrebu ac Ymgysylltu a fydd yn eich cefnogi chi ac yn gweithredu elfennau cyfathrebu’r gwaith
* Bydd ein swyddog gweinyddol hefyd yn darparu cymorth gweinyddol ar gyfer y digwyddiadau/y gwaith a gynlluniwyd.
1. **Amserlen y gweithgareddau:**

Mai: Cyhoeddi gwahoddiad i gyflwyno tendr

3 Mehefin: Dyddiad cau cyflwyno tendr

W/d 14 Mehefin: Contract yn cael ei ddyrannu

Mehefin – Hydref: Trefnu gweithgaredd

16 Tachwedd: Yr ymgyrch 10 niwrnod yn mynd yn fyw

Rhagfyr: Gwerthuso’r gweithgaredd

1. **Sut i ymateb i’r tendr a sut bydd ymgynghorwyr yn cael eu dewis:**

**Y dyddiad cau ar gyfer cyflwyno: 10:00 ddydd Llun 7 Mehefin 2021**

Dylech anfon cynnig o ddim mwy na 4 tudalen i Admin@wenwales.org.uk gan nodi’r canlynol:

* Sut byddech yn mynd ati i wneud y gwaith a chyflawni’r amcanion a’r canlyniadau, gan gynnwys y cymorth y byddai ei angen arnoch gan dîm RhCM (20 o bwyntiau)
* Cynllun gwaith misol yn dangos y gweithgarwch a fydd yn cael ei wneud (10 pwynt)
* Eich profiad codi arian blaenorol perthnasol (10 pwynt)
* Y gyllideb (10 pwynt)

Caiff tendrau eu sgorio fel uchod, gydag uchafswm o 50 o bwyntiau ar gael.

Caiff y tendrau sy’n cyrraedd y rhestr fer, h.y., y rhai sy'n sgorio uwch na 45 pwynt, wybod erbyn 9 Mehefin. Trefnir y cyflwyniadau, os yn angenrheidiol, ar gyfer dydd Gwener 11 Mehefin.

Os oes gennych unrhyw gwestiynau, e-bostiwch admin@wenwales.org.uk.